Guardians of the Galaxy Vol. 3 Catat Kutipan Yang Memberangsangkan Pada Minggu Pembukaan Tayangan
Threequel terbaru Guardians of the Galaxy Vol. 3 arahan James Gunn berjaya menguasai carta box global pada minggu pembukannya apabila mencatat kutipan AS$114 juta di pasaran domestik AS dengan di pasaran global angkanya menjangkau shingga AS$282 juta, lapor Deadline. Guardians of the Galaxy Vol. 3  Secara perbandingan, kutipan domestik filem terbaru ini adalah kedua tertinggi dengan filem kedua, Guardians of the Galaxy Vol. 2 mencatat kutipan AS$146.5 juta pada minggu pembukaan manakala filem pertama, yang ditayangkan pada 2014, merekodkan kutipan minggu yang sama sebanyak AS$94 juta.  Guardians of the Galaxy Vol. 2  Sementara itu, filem animasi terbaru Universal/Illumination, The Super Mario Bros., terus menambah kantung kutipan tiket dengan pasaran domesti menambah kutipan sebanyak AS$18.6 juta, menjadikan jumlah keseluruhan sebanyak AS$518.1 juta. Di pasaran, filem itu telah mengumpul AS$1.15 billion seluruh dunia.  Akhir sekali, filem seram Evil Dead Rise menjadi filem yang mendapat kutipan tertinggi dalam francais Evil Dead. Filem tersebut telah mengumpul AS$54.1 juta selepas tiga minggu ditayangkan. 